ร.ต.ท.อาทิตย์ บุญญะโสภัต อธิบดีกรมการปกครอง(ปค.) กระทรวงมหาดไทย ให้ความเห็นกรณีสื่อสังคมออนไลน์ระบุว่าสามารถนำข้อมูลหน้าบัตรประจำตัวประชาชนไปใช้ทำธุรกรรมได้หลายอย่าง เช่น เปิดบัญชีธนาคาร สมัครบัตรเครดิต เปิดใช้งานโทรศัพท์มือถือ ขอสินเชื่อ กู้เงิน เช็คข้อมูลภาษี สมัครงาน โดยระบุว่าในข้อเท็จจริงการทำธุรกรรมกับหน่วยงานภาครัฐและเอกชน โดยใช้เพียงสำเนาบัตรประจำตัวประชาชนหรือข้อมูลที่ปรากฏบนหน้าบัตรประจำตัวประชาชนนั้น ไม่สามารถบอกหรือยืนยันตัวบุคคลได้ เนื่องจากกระบวนการยืนยันตัวตนในการทำธุรกรรมกับรัฐหรือเอกชนจำเป็นต้องมีการพิสูจน์ยืนยันตัวตนของผู้ที่มาขอรับบริการกับภาพถ่ายที่ปรากฏบนบัตรประจำตัวประชาชนก่อน จึงจะสามารถทำธุรกรรมนั้นได้ เช่น การไปใช้สิทธิเลือกตั้ง การเปิดบัญชีธนาคาร การขอสินเชื่อ ซึ่งเป็นการทำธุรกรรมที่จุดบริการลูกค้า นอกจากนี้เจ้าหน้าที่ของหน่วยงานที่ให้บริการจะต้องมีการอ่านข้อมูลจากบัตรประจำตัวประชาชน และต้องตรวจสอบสถานะของบัตรจากกรมการปกครองด้วยว่า ถูกจำหน่าย ยกเลิก แจ้งหาย ไว้ในระบบหรือไม่
ร.ต.ท.อาทิตย์ บุญญะโสภัต
PERSON